Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu hoiatab Hamasi:
mis tahes Gazast Iisraeli vastu lähtuvad rünnakud
saavad karmi vastuse.
IDF käivitas ulatusliku tagaotsimise, et leida Palestiina terroristi,
kes tappis Läänekaldal kaks ja haavas veel üht iisraellast.
Iraani relvajõudude peastaabiülem
kohtus Süüria ja Iraagi kolleegidega,
et püüda luua kolme riigi vahele maakoridori,
mis aitaks Islamivabariigil regioonis mõju kasvatada.
Peaminister Netanyahu andis Hamasile otsese hoiatuse,
kus rõhutas, et kõik Gazast Iisraeli vastu lähtuvad rünnakud
saavad karmi vastuse.
Iganädalasel kabinetiistungil toonitas Netanyahu,
et kui vaikust ei hoita, peab IDF Hamasi hävitama
karmimate rünnakutega rühmituse terrorirajatiste pihta Gazas.
Iisrael vaatab tõsiselt rakettidele,
millega meid nädalvahetusel Gazast tulistati.
Hamas vastutab kõigi sektorist lähtuvate rünnakute eest,
olgu need tahtlikud või ekslikud.
Seepärast andsin korralduse rünnata 100 Hamasi terroriobjekti.
IDF ründas neid karmilt.
Vajadusel karmistame neid veelgi, et tagada iisraellaste vaikus ja rahu.
Netanyahu viitas ka otsingutele, kus püütakse leida palestiinlast,
kes sooritas pühapäeva varahommikul surmava terrorirünnaku.
Otsime terroristi kahes kohas Arieli ümbruses.
Avaldan toetust IDF sõduritele, Shin Betile ja julgeolekujõududele,
kes terroriste jahivad. Olen veendunud, et nad tabatakse
ja tegeleme nendega kogu seaduse jõuga nagu eelmistelgi kordadel.
Rünnak algas ristmikul Arieli asunduse juures,
kui tundmatu palestiinlane lähenes noaga kahele IDF sõdurile,
kes bussipeatuses seisid.
Pärast ühe sõduri korduvat pussitamist sai terrorist tolle relva
ja tulistas teda surmavalt, enne kui sündmuskohalt põgenes.
Rünnakut näinud endine Knesseti liige Yehiel Hazan kirjeldas toimunut.
Noaga ründaja tuli jalgsi, pussitas sõdurit ja haaras tema relva.
Pärast seda ta tulistas teda.
Ringteel oli auto, ründaja ähvardas seda relvaga.
Inimene jättis auto maha.
Ründaja istus sisse, pööras ringi, tulistas veel üht autot
ja sõitis Gitai-Avisari ristmikule. Rohkem ma ei näinud.
Kui terrorist avas tule Hazani mainitud mööduva auto pihta,
sai selle juht tõsiselt viga ja suri hiljem saadud haavadesse.
Sealt sõitis terrorist läände ja avas teel tule veel ühel ristmikul,
haavates veel üht IDF sõdurit.
Videoavalduses kirjeldas IDF keskväejuhatuse ülem
kindralmajor Padan rünnaku detaile.
Esimeses rünnakus hukkus üks sõdur.
Teised ristmikul viibinud sõdurid ajasid terroristi taga
ja tulistasid teda. Kahjuks õnnestus terroristil põgeneda
Oma teekonnal ründas ta tsiviilisikut,
kaaperdas auto ja põgenes läände.
Tal õnnestus avada tuli veel ühe bussipeatuse pihta,
kus sai tõsiselt viga veel üks IDF sõdur Hetkel otsivad IDF väed ründajat.
Nagu varemgi jahime terroriste ööl ja päeval
ja leiame nad üles, kus nad ka poleks.
Hamas kiitis Gazas terroriakti kui kangelaslikku operatsiooni,
väites, et see toimus vastuseks Iisraeli nn jätkuvatele rikkumistele
al-Aqsa ja palestiinlaste vastu.
Ta viitas viimastele pingetele Jeruusalemma Templimäel,
kus käib pidev võitlus iidse paiga suveräänsuse pärast.
See on kvaliteetne kangelasoperatsioon
ja normaalne reaktsioon sionistliku režiimi kuritegudele
meie rahva, maa ja pühapaikade vastu.
See tagab, et okupatsiooni kuriteod al-Aqsa ja palestiinlaste vastu
muudavad revolutsiooniliste noorte vägivaldsused okupatsiooni vastu
veelgi otsustavamaks.
Pärast surmava rünnaku detailide avalikustamist
jagasid islamistide toetajad Gazas möödujaile maiustusi ja hõiskasid:
"Prohvet Muhhamedi džihaadikäsu täitmiseks,"
mis tähendab araabia keeles "püha moslemisõda"
Iisraeli ja Lääne vastu.
Oleme uhked selle operatsiooni üle. Tundsime paranemist.
Vajame neid operatsioone,
et anda juutidele unustamatu õppetund.
Kuna vaenlane tunneb vaid karmi keelt.
Oslo sarnane sallivuse, leppimise ja dialoogi keel pole edukas.
Ainus edukas dialoog käib relvade ja kuulidega.
Hebronis tekitas Patriarhide hauale lähenenud palestiinlasest teismeline
paiga turvalisuse eest vastutavas Iisraeli piiripolitseis kahtlusi.
Kui politsei 17-aastasele tüdrukule lähenes, püüdis too teda pussitada.
TV7 kuulis piiripolitseinikult, et neiu tehti kahjutuks.
Tapvat jõudu ei kasutatud. Tüdruk võeti kinni
ja viidi ülekuulamisele luureteenistusse Shin bet.
Politsei luureüksuse avalduses rõhutati:
"Piiripolitsei püüab jätkuvalt ära hoida terroritegusid Patriarhide haual,
et külastajate ohutust tagada."
Iisraeli põhjanaabri juures Süürias
saabus Iraani relvajõudude ülem kindralmajor Bagheri eile Damaskusse
kohtuma oma Süüria ja Iraagi kolleegidega.
Eelnevalt teatati, et päevakorras on
Iraani, Iraagi ja Süüria ühine võitlus terrorismi vastu.
Lääne luuretahkude hinnangul püüavad ülemad kasvatada koostööd
välismaistest vägedest vabanemiseks Süüriast.
Iraan aga tahab väidetavalt luua maismaakoridori,
et piirkonnas oma mõju kasvatada.
Vaid mõni päev varem lahkus Bagdadist Iraani president,
kes allkirjastas esialgseid kahepoolseid kaubanduslepinguid.
Vestlesime president Rouhaniga,
kui tähtis on ehitada häid suhteid ja neid edendada,
eriti kaubanduse alal.
Tõdesime koos, et kaubandust meie maade vahel tuleb arendada
ning luua meie maade ja rahvaste vahele majandusstruktuure.
Juhid allkirjastasid kahepoolseid lepinguid
sh maade vahele plaanitava raudtee kohta.
Iraak sõltub peaaegu täielikult Iraanist toodavast maagaasist.
Seepärast on Iraak palunud USA-lt erivabastuse pikendamist,
et riik saaks jätkuvalt Iraanist gaasi tarnida.
Trumpi valitsus taastas sanktsioonid Iraani nafta vastu 2018. a novembris.
USA pole Iraagi palvele veel vastanud.
Aitäh vaatamast!
Meid näeb ka internetis aadressil tv7israelnews.com või tv7.fi
Teisi uudiseid leiab meie Facebooki lehelt
või YouTube'i kanalilt.
Tagasisidet võib saata aadressil israelnews@tv7.fi
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri